
1 iulie 1953. Aviația militară SUA parașutează ultima echipă 
anticomunistă în România ocupată de sovietici. Destinul tragic 
al căpitanului Mare 

Un articol de Florin Dobrescu 


În noaptea de 30 iunie spre 1 iulie 1953, un avion militar american pătruns pe teritoriul României la 
o distanţă mică de sol, pentru a evita interceptarea de către radarele comuniste, lansa trei 
parașutiști în pădurile de la contactul județelor Satu Mare și Sălaj. Cei trei, Sabin Mare, Gavrilă Pop 
și Ilie Rada fuseseră instruiți de de serviciile secrete franceze și americane pentru acțiuni de gherilă 
și informative pe teritoriul României comuniste. Ei urmau să realizeze o reţea informativă și să 


pregătească oameni în tehnica radiotelegrafiei, pentru transmiterea de informații. De asemenea, 
urmau să ia legătura cu rezistenţa armată anticomunistă din Munţii Făgărașului. Misiunea lor avea 
să eșueze pe 13 august 1953, din cauza unei trădări. 


Căpitanul Sabin Mare, erou tragic al Armatei Regale Române 


Cine se gândea prin 1949-1950 că în 
cofetăria sasului Embacher din centrul 
Făgărașului, partizanii anticomuniști din 
munţi găseau un neprețuit și constant 
sprijin. Este vorba de ginerele renumitului 
cofetar făgărășean, căpitanul Sabin Mare, 
ofițer de carieră, a devenit unul dintre 
principalii susținători ai luptătorilor 
anticomuniști, procurându-le de-a lungul 
timpului, nu doar informații strategice de o 
importanţă vitală, ci și armament, muniție, 
bani, echipamente, o moară portabilă 
pentru măcinarea porumbului, dar și un 
șapirograf cu ajutorul căruia partizanii au 
multiplicat primele manifeste răspândite în 
satele făgărășene, menținând astfel moralul 
ţăranilor oprimațţi de comuniști și spiritul de 
rezistenţă împotriva colectivizării forțate. 


lon Gavrilă Ogoranu vorbește mult despre 
acest brav ofițer în cartea sa, Brazii se frâng 
dar nu se îndoiesc. “Pe atunci cei ce-l 
cunoșteam nu-i pronunțam niciodată 
numele adevărat. Îi spuneam „Nea Cutare”. 

armată, făcuse frontul de Răsărit; fiul unui 
învățător din județul Satu-Mare, urmaș al 
unei familii de români naționaliști. N-a fost 
nici o mirare când, în primul grup de ofițeri deblocaţi, căpitanul a fost pus pe liber. S-a înscris la 
Academia Comercială Brașov, la fără frecvenţă, unde eram și eu student, și în această calitate l-am 
cunoscut. Am călătorit odată împreună de la Brașov la Făgăraș și am stat două ore de vorbă, 
desigur despre viaţa politică. Eu îl cunoșteam din ce se vorbea în Făgăraș despre el, el nu mă 
cunoștea. Din discuție am bănuit două lucruri: căpitanul făcea parte dintr-o organizație 
anticomunistă și eu îl interesam în vederea aceluiași scop. Lucrul l-a mărturisit mai pe urmă. La 
rândul meu l-am dat în obiectiv inginerului Gheorghe Toader. Prin inginer, ne-a găsit el pe noi. 


Acum, plecaţi la munte, au fost organizate mai multe întâlniri cu el. De obicei mergeam cu Baciu și 
cu Profesorul sau numai cu acesta din urmă. Reţin o mărturisire de-a lui făcută în casa unui preot: 
„Precum preoţia e o pecete, pe care o porți toată viaţa și nu te poţi lepăda de ea, tot așa pentru 
mine e jurământul militar. Cât voi trăi, eu voi fi ofițer al Armatei Regale Române și voi acționa în 
consecinţă.” Îl informarăm despre ce făceam. Ne-a sfătuit să luăm legătura cu fraţii Arnăuţoi. De 
Arsenescu i-am spus ce-am aflat: că e mort. El a subliniat: „Atunci e bine să se știe că e mort”. 


Ne-a dat o mulțime de sfaturi scrise pentru viața de partizani. Ne-a făcut rost de echipament 
militar, în special hărți, binocluri, busole, ceasuri, foi de cort și o moară în miniatură, pe care am 
folosit-o până în 1954. Mi-a plăcut felul serios cum punea problemele. Să nu considerăm lupta ca 
pe un joc sau ca pe o aventură. Ne-a dat o serie de cărți militare, de obicei traduse din germană: 
„Războiul de iarnă”, „Partizanii vagabonzi”, „Distrugerea de partizani”. Din ele am scos învățături 
potrivite pentru viaţa și lupta noastră. În una se vorbea de atragerea partizanilor ruși legând niște 
vite în apropierea locului unde acționau; s-a instalat un dispozitiv militar care să-i distrugă, când ar 
veni să captureze animalele. Pesemne că și Securitatea studia aceste broșuri, că prin 1951 au 
folosit de câteva ori acest vicleșug, dar noi nu ne-am lăsat prinși. 


Avea posibilitatea să afle știri de la Securitate despre efectivele lor și uneori afla și despre planurile 
lor. Spre toamnă, la întâlnire a venit însoțit de căpitanul activ Traian Monea, pe care ni l-a 
recomandat în caz că s-ar fi întâmpla ceva. Întâlnirile, de obicei, le aveam la podul Berenișului, pe 
drumul dintre Hurez și lași. Ultima dată când l-am întâlnit a fost într-o noapte de octombrie, sub 
același pod. Era grav și necăjit. Atunci ne-a spus: „Am fost lăsat liber numai pentru banii și 
cadourile ce le-am făcut. Peste câteva zile ar urma să fiu arestat. Nici nu aș mai avea din ce să le fac 
cadouri. Eu voi dispărea. Încerc să trec în străinătate, cred că am șanse multe. Voi lua legătura cu 
emigrația românească și mă voi întoarce. Să fixăm un sistem de întâlnire.” 


Partizanii au fixat cu căpitanul Mare un sistem de legături cât mai sigur. Trei oameni din trei sate 
diferite, intelectuali de sat, care se ocupau și cu apicultura, urmau să fie contactele sale la 
revenirea din Occident. Partizanii urmau să treacă periodic pe la ei să-i întrebe dacă el a sosit. 


El le-a mai comunicat partizanilor că la Făgăraș exista o organizaţie militară anticomunistă, în 
legătură cu altele din ţară, sub un comandament unit, pregătită să acţioneze într-un moment 
favorabil. Șeful acesteia rămânea, în locul lui, căpitanul Monea. 


leșit clandestin din România și ajuns în Franţa, căpitanul Mare a prezentat Comitetului Naţional 
Român și serviciilor secrete americane cazul rezistenței armate din munţii României, cerând ajutor 
pentru acești insurgenți. Nu a fost singurul emisar al rezistenţilor făgărășeni care a dus la serviciile 
occidentale cererea de sprijin din România ocupată. Un alt caz a fost cel al fiului notarului Moise 
Cîlția, despre care vom vorbi într-un alt articol. 


Căpitanul Mare avea să fie recrutat de servicile secrete vestice în amplul proiect secret de 
parașutare a unor insurgenți în România ocupată de sovietici, acţiuni desfășurate între 1951 și 
1953. De altfel, ca și Ilon Golea, lon Samoilă și alţii, el evadase din România doar cu gândul de a se 
întoarce cât mai curând, într-o eventuală acțiune occidentală împtriva comunismului din estul 
european. Instruirea acestor voluntari s-a făcut în baze militare americane de pe teritoriul Franţei 
și din zona americană de ocupaţie din Germania. Unii dintre cei lansați în România au reușit să se 
mențină și să acţioneze timp de doi ani, din 1951 până în 1953, deși astăzi știm că agenţi infitraţi de 
KGB în CIA, din rețeaua trădătorului britanic Kim Philby, anunțaseră de la început pe sovietici cu 
privire la aceste operaţiuni. Spre comparație, anticomuniștii parașutați tot atunci în Albania și 
Ucraina au fost neutralizaţi imediat de comuniști. 


Instruiţi de serviciile secrete americane 


Unul dintre instructorii CIA ai acestor eroi a fost chiar Neagu Djuvara, care în memoriile sale îl 
amintește pe căpitanul Sabin Mare, vorbind deosebit de elogios despre el. De asemenea, Regele 
Mihai, care era informat și aviza personal, odată cu Comitetul Naţional Român, toate recrutările și 
parașutările, într-un interviu acordat lui Mircea Ciobanu, vorbește cu amărăciune despre faptul că 
oficialii americani i-ar fi spus ulterior că au trimis echipa deși căpătaseră informații că Securitatea 
deja aflase de aceste operaţiuni, dar că nu au mai anulat-o pentru că... operațiunile fuseseră deja 
foarte costisitoare și trebuiau duse până la capăt. 


Căpitanul Mare a fost repartizat într-o echipă cu Gavrilă Pop, subofițer al Armatei Regale Române și 
cu llie Rada. Acesta din urmă fusese sublocotenent al Securităţii, dar împreună cu căpitanul Elekes 
Tamaș, pe 29 iulie 1949 încărcaseră toate dosarele Securităţii care trebuiau duse la București, și 
fugiseră cu un avion până la Belgrad, unde se predaseră Ambasadei SUA. În zilele următoare, 
postul de radio Vocea Americii anunţa că doi ofițeri ai Securității române se predaseră la Belgrad, 
împreună cu dosarele politice din întreaga regiune Crișana. La radio au fost date citirii toate 
grupurile de luptători anticomuniști din zona, arestaţi la acel moment. 


Echipa alcătuită din cei trei a purtat numele Fiii Patriei și a fost lansată dintr-un avion militar 
american în noaptea de 30 iunie spre 1 iulie 1953. Ea a fost ultima dintr-un șir mai lung de echipe 
parașutate. 


Căpitanul Mare a venit în Țara Făgărașului căutându-i pe cei trei localnici daţi ca legătură în 1950 
de Ogoranu și ai săi. Din păcate, nu a mai putut găsi pe nici unul din ei, deoarece în 1951 avuseseră 
loc ample arestări în regiune, mii de oameni fiind ridicaţi, uneori doar preventiv, și internați la 
Canalul Dunăre-Marea Neagră. De aceea, el nu și-a putut îndeplini misiunea de a-i contacta pe 
partizanii făgărășeni, cărora avea să le aducă importante mesaje și dispoziții din Apus. 


Generalul de Securitate Neagu Cosma, care a investigat la acel moment cazul, declara într-un 
interviu la Radio România Actualităţi, după 1990, că Sabin Mare fusese șeful echipei, răspunzând 
de culegerea de informaţii, pe care Ilie Rada le transmitea prin radio, iar Gavrilă Pop era 


responsabil cu implantarea, cu găzduirea grupului. După parașutare, au găsit pentru început ca loc 
de instalare a bazei o gospodărie din marginea unei localități a județului Satu Mare, lângă un lan de 
porumb, de aici efectuând și primele transmisii radio. 


Gavrilă Pop a fost trimis de Sabin Mare la o călugăriță catolică de la fostul Institut Sfânta Maria din 
București, acum stabilită în Satul Mic, aproape de Baia Mare, cu o scrisoare de la sora ei, maica 
Anunciata, care fugise din ţară cu părintele Florian Muller și se stabilise în Spania. Scrisoarea era 
contrasemnată de părintele Muller: „Dragă surioară, noi ducem o acțiune în folosul Patriei. Să ne 
ajuţi și tu! Vezi că cel care îți prezintă această scrisoare are nevoie de ajutor, fă ce poți! ....”.Din 
păcate însă, sora rămasă în ţară era informatoare a Securității. 


Călugăriţa i-a dat lui Pop o cană de lapte și o bucată de pâine, cerându-i să stea ascuns în porumb 
până seara, când să se apropie de locuinţa ei din nou. În acest timp, ea a luat legătura cu șeful 
magazinului de peste drum, cerându-i să anunţe Securitatea, transmițându-le ca semn al prezenţei 
lui Pop în casa ei întinderea unui prosop roșu pe sfoară. 


În felul acesta a fost capturat și anchetat Gavrilă Pop, care a cedat torturii, divulgând misiunea cu 
care era venit și locul bazei. Trei plutoane de Securitate au pornit, acţionând din trei direcţii 
diferite, neacoperind însă și flancul unde era lanul de porumb. Cei doi, surprinși chiar când 
emiteau prin radio, au părăsit dispozitivul și au reușit să scape prin lanul de porumb. Se pare că s- 
au despărțit, pentru eficienţă. Cert este că, după trei zile, Sabin Mare avea să fie găsit într-un lan de 
grâu, împușcat în tâmpla stângă. Realizând că au fost deconspiraţi și că întreaga misiune a eșuat, 
iar întreaga Securitate se afla pe urmele lor, el a făcut sacrificiul suprem, luându-și viața cu un 
glonţ. Nu din lașitate, ci pentru a evita, în urma capturării și torturilor, divulgarea atât a secretelor 
militare ale misiunii, pe care le cunoștea, cât și numele persoanelor de contact ori ale celor care îl 
ajutaseră, ceea ce însemna tragerea după sine, în beciurile Securităţii, a altor zeci și zeci de 
oameni. La căpătâi, își așezase o cruce improvizată din snopi de spice. 


Gavril Pop a fost arestat după scurt timp. Ilie Rada s-a refugiat pentru un scurt timp în Munţii 
Apuseni, la un văr de-al său, iar ulterior a reușit să iasă din ţară în lugoslavia. 


Ilie Rada, singurul parașutat revenit în Occident 


Ilie Rada a trăit la Paris până în anii 2000. Într-un interviu acordat în 1999 Centrului de Istorie Orală 
din Radiodifuziunea Română, Neagu Djuvara, instructor CIA al echipelor parașutate, declara: “Nu 
aveau mijloace, trebuia fiecare să se descurce cum poate și dovadă cum a putut Ilie Rada să scape, 
a fost miraculos cum a fugit pe jos prin pădure. Le-au trebuit americanilor luni de zile ca să-l scoată 
din lugoslavia. Probabil că serviciile speciale iugoslave au vrut să îl țină ca să scoată și ele maximum 
de informaţii și l-au bătut la cap, săracul, până când, în fine, i-au dat drumul și a venit la Paris. În 
momentul acela, francezii și americanii au spus că nu mai poate fi folosit, asta este clar, dar voiau 
să știe dacă ceea ce povestește este adevărat. Și m-au trimis cu el într-un sat la câteva zeci de km. 
de Paris unde am stat, nu mai ţin minte cât, dar săptămâni de-a rândul, zi de zi, să-mi tot 


povestească, să ne împrietenim, să luăm masa împreună. Și eu când am terminat acest 
interogatoriu am spus serviciilor aliate că sunt 100% convins că omul spune adevărul, că așa s-au 
întâmplat lucrurile.” 


Tot în 1999, Ilie Rada declarala Paris, tot pentru Radio România: “Nu m-am dus la primul “rendez- 
vous” pentru că era prea aproape de casă și îmi era frică că ăștia cu jeepul mă prind, pentru că era 
prea aproape de satul în care eram. Și m-am dus la al doilea rendez-vous, după două zile, pentru 
că ăla era mai departe și nu aveam nici un mijloc de transport. Am făcut pe jos, de la Baia Mare, 
până la frontiera iugoslavă, vreo 15 zile. Am fost obligat să trec din nou în lugoslavia. Ei spuneau că 
m-au prins, dar eu m-am dus să mă predau fiindcă așa aveam consemnul de la americani. 
lugoslavii m-au băgat în închisoare, am stat în închisoare într-o celulă singur vreo șase luni. După 6 
luni, mi-au dat drumul, m-au adus până la frontieră și mi-au dat drumul în Italia. De acolo a venit 
cineva și m-a căutat, la Trieste, am găsit niște prieteni americani și a venit și cineva din Franţa cu 
care m-am întors.” 


După aproape 7 decenii de la aceste eroice operațiuni împotriva comunismului, în ciuda sacrificiilor 
omenești colosale și resurselor financiare uriașe investite de americani și francezi, subiectul 
parașutărilor în România comunistă este aproape necunoscut în România, manualele școlare nu 
menţionează nimic despre el, iar autorităţile statului român mențin în uitare deplină eroismul 
acelor oameni care s-au sacrificat, acceptând să părăsească confortul Occidentului și să vină să 
lupte pentru România. Și asta în condiţiile în care România este astăzi stat mebru NATO și are un 
parteneriat strategic cu SUA. Un motiv ar putea fi faptul că o mare parte a celor parașutați au fost 
membri ai Mișcării Legionare, subiect considerat tabu de vigilenţa corectitudinii politice care 
domină establishmentul politic românesc și internaţional. 


Singura comemorare anuală a celor parașutați de aviația militară americană este ținută an de an, 
în ultima sâmbătă de octombrie, de Fundaţia lon Gavrilă Ogoranu, la Fortul 13 Jilava, locul execuţiei 
celor capturați de Securitate. 


Dumnezeu să îi odihnească în pace! 

1 COMMENT 


I0...Gerules Says $ 2aniago 


Aceste operatiuni impotriva comunismului instaurat in Romania de catre cominternistii verosi si 


sangerosi ca neamul lor din care se trag si care se regenereaza continuu,din pacate,reprezinta acte 
de sacrifociu,constient sau criminal.Patriotii romani ajunsi pe meleagurile Americii,mai precis,ajunsi 
pe meleagurile uniuni jidanesti,care a cuprins continentul american,au fost impinsi la moarte in mod 
fastuos de catre cei ce conduceau USA,adica Uniunea Sovietica Ailalta.Si cred ca Horia Sima a fost 
instiintat de aceste lucruri si le-a acceptat.Ce puteau sa faca zece ‚sau ..o suta de zmei paralei romani 
impotriva unei armate intregi care a cotropit tara romanilor?La fel se poate spune si despre asa zisul 
Guvern romanesc din exil constituit,in mod ridicol,de atre acelasi HS implacabil in strofocarea sa 
perfida de a se remarca printre legionarii sfartecati de dusmani si spre a se falii in mod fals in fata 
poporului roman,ramas in tara inlantuita cu sarma ghimpata cominternisto-jidaneasca. 

